Борис Младенов-Young
Да противопоставяме един…

chitanka.info

Да противопоставяме един

на друг народ, е грешка колосална;

но грешно е и кървав властелин

да обявим за личност гениална,

защото в бой победа удържал

за сметка на човешка кръв пролята,

за нечий интерес и идеал

и всичко в името на „свободата.“

Ний, хората сме вред едни и същи,

без разлика на раса, класа, вяра…

Мирът по равно ни принадлежи.

Престъпни вождове — мъже могъщи

ни тласкат, мимо воля, в надпревара

за власт, в братоубийствени войни.

Сидни, Австралия — 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.